**Адміністрацыйная працэдура № 5.5.**

**Рэгістрацыя смерці**

Дзяржаўны орган, у які грамадзянін павінен звярнуцца: орган загса па апошнім месцы жыхарства, па месцы наступлення смерці, па месцы выяўлення нябожчыка, па месцы пахавання нябожчыка або па месцы знаходжання арганізацыі, якая выдала ўрачэбнае пасведчанне аб смерці (мёртванараджэнні) або па месцы знаходжання суда, які вынес рашэнне аб устанаўленні факта смерці або абвяшчэнні грамадзяніна нябожчыкам.

Дакументы і (або) звесткі, якія прадстаўляюцца грамадзянінам для ажыццяўлення адміністрацыйнай працэдуры:

• заява;

• пашпарты або іншыя дакументы, якія сведчаць асобу нябожчыка (пры іх наяўнасці) і заяўніка (за выключэннем замежных грамадзян і асоб без грамадзянства, якія хадайнічаюць аб наданні статусу бежанца, дадатковай абароны або сховішча ў Рэспубліцы Беларусь, і замежных грамадзян і асоб без грамадзянства, якім дадзена дадатковая абарона ў Рэспубліцы Беларусь);

• пасведчанні нябожчыка (пры іх наяўнасці) і заяўніка аб рэгістрацыі хадайніцтва аб наданні статусу бежанца, дадатковай абароны або сховішча ў Рэспубліцы Беларусь – для замежных грамадзян і асоб без грамадзянства, якія хадайнічаюць аб наданні статусу бежанца, дадатковай абароны або сховішча ў Рэспубліцы Беларусь;

• урачэбнае пасведчанне аб смерці (мёртванараджэнні) або копія рашэння суда аб устанаўленні факта смерці або абвяшчэнні грамадзяніна нябожчыкам;

• дакумент спецыялізаванай арганізацыі, якая ажыццявіла пахаванне нябожчыка, – у выпадку рэгістрацыі смерці па месцы пахавання нябожчыка;

• ваенны білет нябожчыка – у выпадку рэгістрацыі смерці ваеннаслужачых.

Дакументы і (або) звесткі, якія запрошваюцца адказным выканаўцам для ажыццяўлення адміністрацыйнай працэдуры:

 копіі запісаў актаў грамадзянскага стану, учыненых органамі загса Рэспублікі Беларусь, і (або) копіі запісаў актаў грамадзянскага стану, учыненых кампетэнтнымі органамі замежных дзяржаў пры наяўнасці міжнародных дагавораў Рэспублікі Беларусь;

 паведамленне Камітэта дзяржаўнай бяспекі ў выпадку рэгістрацыі смерці асоб, рэпрэсаваных па рашэннях несудовых і судовых органаў, – з Камітэта дзяржаўнай бяспекі;

 звесткі аб памерлай асобе (персанальныя дадзеныя) у выпадку адсутнасці дакумента, які сведчыць асобу грамадзяніна Рэспублікі Беларусь, а таксама замежнага грамадзяніна або асобы без грамадзянства, які пастаянна пражывае ў Рэспубліцы Беларусь, – з дзяржаўнай інфармацыйнай сістэмы «Рэгістр насельніцтва», за выключэннем рэгістрацыі смерці замежнымі установамі;

 іншыя звесткі і (або) дакументы, якія могуць быць атрыманы ад другіх дзяржаўных органаў, іншых арганізацый.

Памер платы, якая збіраецца пры ажыццяўленні адміністрацыйнай працэдуры - бясплатна.

Максімальны тэрмін ажыццяўлення адміністрацыйнай працэдуры – у дзень падачы заявы, а ў выпадку запыту дакументаў і (або) звестак ад другіх дзяржаўных органаў, іншых арганізацый – 1 месяц.

Тэрмін дзеяння дакумента (пасведчання аб смерці), які выдаваецца пры ажыццяўленні адміністрацыйнай працэдуры - бестэрмінова.

Заява аб рэгістрацыі смерці пвінна быць зроблена не пазней сямі дзён з моманту наступлення смерці або выяўлення нябожчыка.

Заява аб рэгістрацыі смерці можа быць зроблена ў орган, які рэгіструе акты грамадзянскага стану, сваякамі, работнікамі арганізацыі, якая ажыццяўляе эксплуатацыю жыллёвага фонда, адміністрацыяй арганізацыі аховы здароўя, другой арганізацыяй па месцы наступлення смерці або па месцы выяўлення нябожчыка або другой асобай.

Дакументы, выдадзеныя кампетэнтнымі органамі замежных дзяржаў, акрамя дакументаў, якія сведчаць асобу грамадзяніна, прымаюцца пры наяўнасці іх легалізацыі або прастаўлення апастыля, калі іншае не прадугледжана заканадаўствам аб адміністрацыйных працэдурах, а таксама міжнароднымі дагаворамі Рэспублікі Беларусь. Дакументы, складзеныя на замежнай мове, павінны суправаджацца перакладам на беларускую або рускую мову, засведчаным натарыяльна, калі іншае не прадугледжана сапраўдным Законам і іншымі актамі заканадаўства аб адміністрацыйных працэдурах.

У выпадку запыту органам загса дакументаў і (або) звестак, складзеных на замежнай мове, неабходных для ажыццяўлення адміністрацыйнай працэдуры, іх перклад на адну з дзяржаўных моў Рэспублікі Беларусь і яго натарыяльнае сведчанне забяспечваюцца зацікаўленай асобай.

Па пісьмовай заяве зацікаўленай асобы орган загса дае дакументы і (або) звесткі (копіі запісаў актаў грамадзянскага стану, паведамленні аб адсутнасці запісу акта грамадзянскага стану, паведамленні, выпіскі, інфармацыйныя лісты і другое), якія паступілі на замежнай мове, для перакладу і яго натарыяльнага сведчання ў адпаведнасці з патрабаваннямі заканадаўства.

Заява аб рэгістрацыі смерці можа быць зроблена ў вуснай або пісьмовай форме ў ходзе прыёму.

Заява падаецца ў пісьмовай форме ў выпадках:

• калі для рэгістрацыі смерці не прадстаўлены дакумент, які сведчыць асобу нябожчыка;

• пропуску тэрміну падачы заявы аб рэгістрацыі смерці, устаноўленага артыкулам 221 Кодэкса Рэспублікі Беларусь аб шлюбе і сям'і;

• калі для рэгістрацыі смерці прадстаўлена копія рашэння суда аб устанаўленні факта смерці або абвяшчэнні грамадзяніна нябожчыкам;

• калі нябожчык з'яўляўся замежным грамадзянінам або асобай без грамадзянства, якая часова прабывала (пражывала) у Рэспубліцы Беларусь;

• у іншых выпадках па жаданні заяўніка.